
Luba liisingulepingu sõlmimiseks

1. Asjaolud ja menetluse käik
Narva Linnavalitsuse Kultuuriosakond sõlmis AS-iga SEB Ühisliising 30.12.2005 liisingulepingu nr L05111820 sõiduauto Mazda 5 1.8 Elegance Plus, registreerimismärk 147 MFI kasutamiseks.
Seoses sellega, et nimetatud sõiduauto renditähtajaks on 27.12.2010. a ning läbisõit hetkel on 110 000 km ja liisingumaksetele juurde lisanduvad üha suuremad jooksvad kulud sõiduauto remontimiseks, taotleb Narva Linnavalitsuse Kultuuriosakond luba sõlmida uus kasutusrendileping uue sõiduauto kasutamiseks ning anda olemasolev sõiduauto uut sõiduauto müüki teostavale ettevõttele olemasolevate kohustuste kustutamiseks ja esimese makse tasumiseks.

Pakkumine tehti neljale automüügi firma pakkujale, millest valiti välja soodsaimaks osutunud Inchape Motors Estonia OÜ pakkumine uuele sõiduautole Mazda 6 SDN 1,8 Dynamic summas 299 900  krooni koos käibemaksuga (ilma käibemaksuta 249 916,67 krooni). Olemasoleva sõiduauto Mazda 5 1.8 Elegance Plus tagasiostu summaks pakuti 127 000 krooni (koos käibemaksuga).

2. Õiguslikud järeldused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005 määrusega nr 20/57 kinnitatud linnavara eeskirja punktile 34 alapunktile 34.2 otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 100 000 (ükssada tuhat) krooni, kuid ei ületa   1 000 000 (üks miljon) krooni.

3. Otsus
Lubada Narva Linnavalitsuse Kulturiosakonnal sõlmida 5aastane kasutusrendileping uue sõiduauto kasutamiseks ning anda Inchape Motors Estonia OÜ-le kasutusel olev sõiduauto olemasolevate kohustuste kustutamiseks ja uue sõiduauto sissemakse tegemiseks.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

